Viiratsi 25. veebruar 2025 nr 77

**Soe lasteaia detailplaneeringu kehtestamine**

Arhitekt Loona Lepp (Osaühing Visioonprojekt, registrikood 10481526) koostas Viljandi Vallavalitsuse 08.02.2022 korraldusega nr 126 „Soe lasteaia detailplaneeringu algatamine“ Soe külas algatatud Soe lasteaia detailplaneeringu katastriüksustel 79703:003:0067 (Soe tn 8), 79701:001:0574 (Järveääre) ja 79703:003:1570 (Soe alajaam) (kovID DP312).

Detailplaneeringu eesmärgiks on Viljandi valla arengukava elluviimine - kruntide ehitusõiguse määramine lasteaiahoone laiendamiseks, sh ujumise algõppe võimaldamiseks. Detailplaneeringuala suurus on ligikaudu 3,1 ha.

Kolga-Jaani valla ja Tarvastu valla liitumisel Viljandi vallaga moodustus 25.10.2017 haldusüksus nimega Viljandi vald.

Planeeringualal kehtib Tarvastu Vallavolikogu 06.02.2008 määrusega nr 10 „Tarvastu valla üldplaneeringu kehtestamine“ kehtestatud Tarvastu valla üldplaneering, mille kohaselt asub nimetatud planeeringuala detailplaneeringu koostamise kohustusega alal.

Detailplaneering ei ole üldplaneeringut muutev ega näe ette olulise keskkonnamõju teket.

Käesoleva detailplaneeringuga nähakse ette võimalus olemasolevat lasteaiahoonet laiendada, et vajaduse korral välja ehitada täiendavaid rühmi ja abiruume ning näha ette hoonesse ujumisbassein. Lasteaia õueala laienemine on ette nähtud lõuna suunas, kus vaheldusrikkam reljeef pakub väljakutset maastikukujundajale, et luua põnev väliala. Nähakse ette lasteaia krundile teine sissepääs lõuasuunda, et Järveääre krundile kavandatavat parklat saaks kasutada lasteaia hoone kasutajad. Lasteaia krundile antakse võimalus õuesõppe paviljonide ehitamiseks. Järveääre krunt on kogukondlikus kasutuses olev küla- ja spordi/mänguplats, millele on tagatud avalik juurdepääs ja korraldatud parkimine. Lahendus koos krundi suuruste ja ehitusõiguse näitajatega on kirjeldatud „Soe lasteaia detailplaneering Soe küla Viljandi vald, Viljandi maakond“ detailplaneeringu põhijoonisel (joonis nr 3).

Detailplaneeringu eesmärgid ja lahendus on täpsemalt toodud detailplaneeringu seletuskirjas, joonistel ja lisades, mis on käesoleva korralduse lahutamatud osad.

Viljandi Vallavalitsuse 31.01.2023 korraldusega nr 61 „Soe lasteaia detailplaneeringu vastuvõtmine“ võeti vastu Soe külas Soe lasteaia detailplaneering. Detailplaneeringu avalik väljapanek toimus ajavahemikel 21.02.2023 kuni 07.03.2023 ja 28.10.2024 kuni 11.11.2024. Avalikul väljapanekul esitatud ettepanekutega on detailplaneeringus arvestatud.

Tulenevalt eeltoodust ja võttes aluseks planeerimisseaduse § 139 lõiked 1, 3, 4 ja 6 ning Viljandi Vallavolikogu 28.02.2022 määruse nr 13 „Planeerimisseaduses sätestatud küsimuste lahendamise volitamine“ § 1 lõike 1:

1. Kehtestada Soe külas Soe lasteaia detailplaneering (kovID DP312).
2. Viljandi Vallavalitsuse planeeringute peaspetsialistil avaldada detailplaneeringu kehtestamise teade detailplaneeringu kehtestamisest arvates:
   1. 14 päeva jooksul Ametlikes Teadaannetes ja Viljandi valla veebilehel [www.viljandivald.ee](http://www.viljandivald.ee);
   2. 30 päeva jooksul maakonnalehes Sakala.
3. Viljandi Vallavalitsuse planeeringute peaspetsialistil saata 14 päeva jooksul teade detailplaneeringu kehtestamise kohta ja kehtestatud detailplaneering vastava valdkonna eest vastutavale ministrile ja maakatastri pidajale.
4. Viljandi Vallavalitsuse avalike suhete spetsialistil avaldada teade detailplaneeringu kehtestamise kohta esimesel võimalusel Viljandi valla ajalehes Viljandi Valla Teataja.
5. Käesoleva korraldusega mittenõustumisel võib esitada vaide 30 päeva jooksul korralduse teatavakstegemisest arvates Viljandi Vallavalitsusele (viljandivald@viljandivald.ee või Sakala 1, Viiratsi alevik, Viljandi vald, 70101 Viljandi maakond) või kaebuse Tartu Halduskohtule (trthktartu.menetlus@kohus.ee või Kalevi 1, 51010 Tartu).
6. Korraldus jõustub teatavakstegemisest.

(allkirjastatud digitaalselt)

Alar Karu (allkirjastatud digitaalselt)

vallavanem Reet Pramann

vallasekretär